cyanic-selkie/wikianc huggingface dataset:
Nynorsk i grunnskulen
Attergang og fråfall
Andre verdskrigen vart eit viktig tidskille for målstoda i Noreg. I førkrigstida var målstrida og innføringa av eit norsk mål (nynorsken) eit nesten altoverskuggande politisk tema og målrøysla stod sterkt i det norske samfunnet og fekk ført målet inn i mest heile landet. I etterkrigstida vart det meir fokus på å byggje oppat landet, og dei språklege tilhøva kom meir i skuggen av desse meir presserande sakene. Målrøysla hadde òg fått ein knekk, medan Riksmålsforbundet stod bak ein rekkje aksjonar for å styrke bokmålet. Resultatet vart at spesielt dei fyrste ti-åra etter krigen var prega av kraftig attergang for nynorsken til delen nynorskelevar stabiliserte seg på om lag 17% på 1970-talet. Nynorsken stod då attende med eit kjerneområde på Vestlandet og dei indre bygdene på Aust- og Sørlandet.
Etter ei lita auke fram mot midten av 1990-talet har ein mindre, men jamn attergang halde fram og nynorskdelen ligg i 2012 på under 13%. Det nye er at bokmålet utfordrar i delar av nynorsken sitt kjerneområde, særleg i dei indre bygdene på Aust- og Sørlandet og kring dei større byane på Vestlandet. Denne attergangen for nynorsk som skulemål tyder likevel ikkje at bokmål har styrkt seg tilsvarande, for ifølgje Ottar Grepstad «(har) det store fleirtalet av innvandrarane busett seg i bokmålsområde, (og dermed) var det også bokmålsskulane som hadde flesteparten av elevane med norsk som andrespråk. (---) frå 1990-åra av gjekk bokmål som førstespråk meir tilbake enn nynorsk som førstespråk.» (I foredrag 4. februar 2006, gitt att i Mål og Makt nr 1 2006).
Målstoda i dag
Minkinga i prosentdelen med nynorsk har vorte mykje mindre dei siste ti-femten åra enn på 1990-talet, han gjekk berre ned frå 15,0 % i 2000 til 13,0% i 2010 og 12,2 % i 2015. Folketalsutviklinga og fleire skulesteg har gjort at sjølve elevtalet har halde seg ganske godt, det var noko i underkant av 90 000 nynorskelevar i åra 1997–2003. Men talet på nynorskelevar har likevel gått noko ned frå toppåret 2002 (89 620), og for skuleåret 2015 ligg talet på 76 389 – det har låge stabilt under 80 000 sidan 2010 og er det no lågaste sidan innføringa av 9-årig grunnskule på 1970-talet.
Det er serleg tre faktorar som no gjer attergang for nynorsken:
Språkdeling i skulen
Opplæringslova § 2–5 omtaler målform i grunnskolen:
Når minst ti elevar på eitt av årstrinna 1–7 i ein kommune ønskjer skriftleg opplæring på eit anna hovudmål enn det kommunen har vedteke, har dei rett til å høyre til ei eiga elevgruppe. Retten gjeld så lenge det er minst seks elevar igjen i denne gruppa. Når elevane er spreidde på fleire skolar i kommunen, vedtek foreldra med vanleg fleirtal kva skole tilbodet skal givast ved.
Elevar som blir overførte til ein ny skole med eit anna hovudmål enn det dei har hatt på årstrinna 1–4, har framleis rett til skriftleg opplæring på det opphavlege hovudmålet. Dei har rett til norskundervisning i eiga gruppe, uavhengig av kor mange dei er.
I samband med skifte av hovudmål eller når eit fleirtal i kommunestyret eller minst 1/4 av dei røysteføre krev det, skal det haldast rådgjevande røysting. Røysterett har alle som bur i det området i kommunen som soknar til skolen, jf. § 8–1, og som har røysterett etter valgloven § 2–2. Røysterett i høve til skriftleg opplæring har dessutan foreldre eller forsytar til barn på barnesteget ved skolen, utan omsyn til bustad eller statsborgarskap. Departementet kan gi nærmare forskrifter.
Elevtal og skulekrinsar
Ein fylkesvis gjennomgang viser at nynorsken står sterkast som skulemål i Sogn og Fjordane med vel 97 % av elevane, medan målet er om lag jamsterk med bokmålet i Møre og Romsdal (52%) og Hordaland (39%). Det er òg relativt utbreidd i Rogaland (24%), Oppland (19%) og Telemark (11%), medan prosentdelen i Aust-Agder (5,5%), Vest-Agder (3,3%) og Buskerud (2,9%) har vorte temmeleg liten. Det er mest ikkje elevar med nynorsk som hovudmål i fylka kring Oslofjorden, i Hedmark, Trøndelag og Nord-Noreg.
Prosentdelen av nynorsk-krinsar speglar i nokon grad att elevtala, men sidan nynorske skulekrinsar jamnt over er mindre enn bokmålskrinsane, vert prosentdelen krinsar noko høgare. Sjå tabellen under for detaljar. Det har vore ei lita minking i talet på nynorsk-krinsar det seinaste tiåret, anten di hovudmålet har vorte endra gjennom målrøysting i kvar einskild skulekrins, eller di små grendaskular har vorte lagde ned.
Samanlikna med år 2000 syner tala at det er berre eit fylke, Sogn og Fjordane, kor nynorsken har monaleg framgang, aukinga er knapt eit prosentpoeng. Der er òg ei mindre auke i Vest-Agder - det einaste fylket med auke i elevtalet med nynorsk. I åtte fylke er det attergang for målet, høgast i Telemark (6,1%) og Hordaland (6,0%), noko mindre i Rogaland (4,2%) og Oppland (3,9%), medan den i Buskerud, Aust-Agder, Møre og Romsdal og Nord-Trøndelag er frå 1.4 til 2.8%. I dei resterande fylka på Austlandet, Trøndelag og Nord-Noreg er det berre mindre endringar då nynorsken allereie er marginalisert. I landet som heile er attergangen 2,2 prosentpoeng eller 9700 elevar, det vil seie at meir enn kvar tiande nynorskelev (11%) har vorte borte på eit tiår. Talet på bokmålselevar har på same tida auka med 32000 eller 6%.
Elegi
Elegi (frå gr. av elegos 'klagesong' ) er ein klagesong eller eit klagedikt som uttrykkjer sorg eller vemod. Elegien har sitt opphav og blei fyrst utvikla i Jonia på 600-talet f.kr, og både Arkhilokhos og Kallinos har blitt rekna som opphavsmenn for sjangeren, som ein finn spor av langt attende i ulike sivilisasjonar. I gresk og romersk litteratur er elegien formelt bestemt gjennom den metriske strukturen. Opphavleg var han eit dikt skrive i ein valfri mengd distikon, som er ei verseining på to linjer. Dei to linjene i eit distikon vekslar mellom heksameter (seks daktylar) og pentameter (fem daktylar).
Jamvel om elegien frå klassisk gresk tid var ganske strengt definert som sjanger, stod han friare i val av innhald og kunne omhandle mange forskjellige emne. Innhaldet kunne vere både krigersk, politisk, etisk og erotisk, og blei framført til fløytespel. Versemålet blei også nytta i gravskrift i form av eit epigram, og utgjorde då i regelen berre eitt distikon, altså to linjer. Epigrammmet er dessutan den fyrste utprega skriftlege undersjangeren til elegien.
Évry
Évry er ein kommune i dei sørlege forstadane til Paris i Frankrike. Han ligg 25 km frå Paris sentrum i den «nye byen» Évry Ville Nouvelle, oppretta i 1960-åra, og har rundt 50 000 innbyggjarar.
Namn
Opphavleg vart kommunen kalla Évry-sur-Seine (som tyder «Évry ved Seine»). Namnet Évry kjem av det keltiske namnet Eburacon eller Eburiacos, som tyder «eigedomen til Eburos», eit gallisk slektsnamn, som kanskje var leiaren av ei gallisk stamme her før romarane erobra Gallia. Etter erobringa vart namnet endra til Apriacum, så Avriacum og seinare Evriacum.
I 1881 vart namnet på kommunen endra til Évry-Petit-Bourg etter krav frå entreprenøren Paul Decauville, som eigde Ateliers de Petit-Bourg, eit stort smelteverk som låg i Évry. Fabrikken hadde fått namn etter grenda Petit-Bourg der fabrikken vart bygd. I 1965 vart namnet korta ned til Évry.
Skotår
Eit skotår er eit år som er litt lengre enn eit normalt år. «Skot» viser til at ein «skyt inn» ein ekstra tidsbolk i året. I vestleg tidsrekning inneber dette at året har éin dag meir enn normalår. I lunisolarkalendrar som den babylonske, jødiske og den gamle romerske har skotår ein ekstra skotmånad.
Jorda brukar ca. 365,2422 dagar på ein runde rundt sola. Eit normalt år har 365 dagar, med 28 dagar i februar. I eit skotår har februar ein ekstra dag, skotdagen eller skotårsdagen, 29. februar, og samla 366 dagar for heile året. Grunnen til at den ekstra dagen vart lagt til februar, og grunnen til at februar er så mykje kortare enn dei andre månadene er at i den eldre romerske kalenderen var mars den første månaden i året og februar den siste.
Saladin
Ṣalāḥ ad-Dīn Yūsuf ibn Ayyūb (arabisk: صلاح الدين يوسف بن أيوب, Ṣalāḥ ad-Dīn Yūsuf ibn Ayyūb, kurdisk: سه‌لاحه‌دین ئه‌یوبی, Selah'edînê Eyubî) (c. 1138 – 4. mars 1193), best kjend i vestverda som Saladin, var ein kurdisk  muslim, som vart den fyrste sultanen av Egypt og Syria og grunnleggjaren av Ayyubide-dynastiet. Han leia den muslimske og arabiske motstanden mot frankarane og dei andre europeiske krossfararane i Levanten. Då han var som mektigast femnde sultanatet hans Egypt, Syria, Mesopotamia, Irak, Hejaz og Jemen.
Skotår
Ein kuriositet er at den «nye» dagen ikkje vart lagt sist i månaden, men etter den 24. februar. Den 24. februar var av romarar kalla dag 6 før Kalendæ i mars. Skotdagen vart då kalla den andre dag 6 før Kalendæ i mars. Kalendæ er romarane sitt namn på den første dagen i månaden, og dei rekna seg bakover til Kalendæ, der dag 1 før Kalendæ var Kalendæ sjølv. Han vart kalt ante diem bis sextum Kalendas Martias, eller forkortet bissextum, derfor det engelske ord bissextile for skotår.
Saladin
Med han som leiar nedkjempa styrkane hans krossfararane i slaget ved Hattin, noko som opna for atterobringa av Palestina som hadde vorte teke frå dei egyptiske fatimidane av krossfararane 88 år tidlegare. Sjølv om krossfararane sitt Kongedømet Jerusalem skulle fortsetje å eksistere ei tid var tapet i slaget ved Hattin eit vendepunkt i konflikten mellom krossfararane og muslimane og arabarane. Slik er Saladin ein viktig figur i kurdisk, arabisk og muslimsk kultur. Saladin følgde sunni-læra strikt. Den noble og riddarlege framferda hans vart vektlagd av kristne historieskrivarar, særleg i forteljingane om kringsetjinga av Kerak, og trass i at han var krossfararane sin erkefiende vann han respekt hjå mange av dei, mellom andre Rikard Løvehjarta; heller enn å verte ein hata person i Europa, vart han heidra og halden fram som eit døme på riddarleg framferd og storsinn.
Skotår
Eit skotår er normalt kvart fjerde år — i alle årstal som er delelege med 4. Unnataket er hundreåra (1700, 1800, 1900 osv.), som ikkje har skotår med mindre dei også er delelege med 400 (1200, 1600, 2000, 2400 osv.). Det var såleis skotår i 2000, men skotåret fell bort i 2100. Denne fordelinga av skotår vart innført i Noreg med den gregorianske kalenderen i år 1700.
Grüningen
Grüningen er ein kommune i distriktet Hinwil i kantonen Zürich i Sveits. Kommunen har innbyggjarar  og eit areal på. Kommunesenteret ligg 502 meter over havet.
Kommunen ligg i Zürcher Oberland og består av landsbyane og grendene Grüningen, Itzikon, Binzikon, Bächelsrüti, Adeltshausen og Holzhausen.
Bragerevyen
Bragerevyen er skolerevyen ved Kongsbakken videregående skole i Tromsø. Han blir halden kvart år rundt jul/nyttår, med premiere første nyttårsdag. Det er òg den revyen som har hatt flest førestillingar i heile landet.
Revyen hadde den første premieren sin 1. januar 1930 på teiknerommet på skolen. Den seinare forfattaren og historikaren Nils Ytreberg vende seg til ein av jenteklassane ved Tromsø Offentlige Høyere Allmennskole, som seinare endra namn til Kongsbakken videregående skole, med spørsmål om å lage underhaldningskabaret. Førestillinga skulle vere til inntekt for Bladet Tromsø sitt årlege lotteri, «Julegrisen», som då hadde 10-årsjubileum. Sidan den gongen har revyen vore sett opp i juleferien kvart einaste år, unntatt eitt år då rektoren på skolen nekta elevane å gjennomføre revyen. Revyen vart òg sett opp i krigsåra, men då under streng sensur av okkupasjonsmakta. Bragerevyen er ein av dei eldste amatørrevyane i landet, og ein av dei aller eldste amatørrevyane med kontinuerlege oppsetjingar i landet.
Kongsbakken skole har sidan slutten av 1800-talet hatt eit studentsamfunn med namnet Bragesamfunnet. Dei var dei første til å arrangere revyen, men etter kvart som Bragesamfunnet gjekk i oppløysing, heldt revyen stand og har vart heilt fram til i dag. Då revyen skulle få namn, vart ikkje elevane samde om han skulle heite Bragerevyen eller Bragiaden. Revyen skiftar difor namn annakvart år. I oddetalsår heiter revyen Bragiaden, medan han i partalsår heiter Bragerevyen.
Serchio
Serchio er den tredje lengste elva i Toscana i Italia med ei lengd på 126 km. I antikken vart elva kalla Ausar. Ut i frå vassføring er ho den nest største, etter Arno.
Hovudkjelda til elva er i fjellsida til Monte Sillano (1 864 moh) og ho mottar ei anna grein, Serchio di Gramolazzo ved Piazza al Serchio.
Elva kryssa så Garfagnana frå nord til sør, frå Sillano til ein stad forbi Castelnuovo di Garfagnana. Frp her renn ho gjennom Mediadalen ved kommunen Barga og kryssar Borgo a Mozzano-området. Denne delen av elva er demma opp fleire stader og ho mottar siddelvane Edron, Tùrrite Secca, Tùrrite di Gallicano, Turrite Cava og Pedogna frå høgre og frå venstre Fiume, Castiglione, Sillico og Lima. Sistnemnde, som har utspring høgt i Appenninane, er den viktigaste sideelva med ei middelvassføring på meir enn 20 m³/s.
Etter elva renn ut på Luccasletta, der ho mottar Freddana, snur Serchio vestover og kryssar Filettole og renn inn i provinsen Pisa. Her renn ho gjennom kommunane San Giuliano Terme og Vecchiano før ho munnar ut i Liguriahavet eit par kilometer nord for Pisa.
Fjord1 Fylkesbaatane
Fjord1 Fylkesbaatane (tidlegare Fylkesbaatane i Sogn og Fjordane) er eit norsk transportselskap. Det er ein del av Fjord1-konsernet, og driv i hovudsak ferje-, passasjerbåt- og godsbåt-trafikk i Sogn og Fjordane.
Historie
I 1858 vart selskapet Nordre Bergenhus Amts Dampskibe skipa. I åra rundt hundreårsskiftet var den seinare statsministeren i Noreg, Christian Michelsen direktør. I 1919 endra selskapet namn til Fylkesbaatane i Sogn og Fjordane. 1937 bygde selskapet sitt siste dampskip D/S «Fanaraaken». I 1939 kom «Lærdal» som var den første bilferja.
Utviklinga av Fylkesbaatane slik ein kjenner selskapet i dag starta på slutten av 1960-talet. Då bygde dei sine første snøggbåtar samstundes som det vart satsa sterkt på bygging av bilferjer. Berre på slutten av 1970-talet vart fem ferjer av det som den gong vart kalla 50-bilars-ferjer eller Møre-modellen sett i trafikk. I løpet av 1980- og 1990-talet vart flåten ytterlegare modernisert.
I 2001 danna Fylkesbaatane i Sogn og Fjordane og Møre og Romsdal Fylkesbåtar selskapet Nordvestlandske. Samarbeidet vart i løpet av det neste året utvikla vidare og i 2002 vart det til transportkonsernet Fjord1.
Fjord1 har kring 500 tilsette og har hovudkontor i Florø.
Store Øyingen
Store Øyingen er eit vatn som ligg i Snåsa kommune i Trøndelag fylke.
Tindtrollrevyen
Tindtrollrevyen er skolerevyen ved Tromsdalen videregående skole i Tromsø. Han blir halden kvart år i samband med vinterferien.
Tindtrollrevyen vart starta i 1983.
Kentmere-reservoaret
Kentmere-reservoaret er eit reservoar i Kentmere-dalen i grevskapet Cumbria i England. Det ligg 10,5 km nordaust for byen Windermere. Reservoaret får vatn frå kjelda til River Kent som spring ut 1,5 km lenger nord i Hall Cove på sørsida av High Street, i tillegg til Lingmell gill som drenerer ein stor dalbotn på vestsida av Harter Fell nedanfor Nan Bield Pass.
Historie
Reservoaret vart bygt i 1848 etter at mølleeigarane på breidda av River Kent trong meir vatn til å drive møllene sine.
Etter kvart har James Cropper papirfabrikk vorte eigarar av reservoaret, men dei har ikkje behov for vatnet her, sjølv om ein papirfabrikk treng mykje vatn. I 1995 tilbaud dei nye eigarar reservoaret gratis mot at dei nye eigarane utførte reparasjonar og vedlikehald av demninga. Ingen kjøparar meldte seg.
Geografi
Reservoar dekker 0,195 km² og held 1,02 milliardar liter vatn. Det har ei 200 meter lang demning i eine enden. Innsjøen ligg mellom fjella Yoke, Froswick, Ill Bell, Thornthwaite Crag, Harter Fell, Mardale Ill Bell og Kentmere Pike.
Mefjorden
Mefjorden er namnet på fleire fjordar i Noreg:
Takashi Kanai
Takashi Kanai er ein japansk fotballspelar.
Han har spela for klubbane Yokohama F. Marinos, Sagan Tosu, JEF United Chiba og Nagoya Grampus (2019).
Dyna fyrstasjon
Dyna fyrstasjon er eit kjent landemerke i hamnemiljøet i Oslo og husar i dag ein restaurant. Fyret ligg mellom Bygdøy og Nakkholmen i Indre Oslofjord.
Mefjorden i Vestfold
Mefjorden er ein liten fjord i Sandefjord kommune. Han ligg mellom Østerøya og Vesterøya. Han strekker seg om lag 8 km frå Lyngholmane i sør til Kastetskogen i nord. Fjorden er forholdsvis smal, litt over 1 km ved innløpet og elles stort sett mellom 250 og 500 meter brei. Det ligg fleire holmar og skjer i fjorden og dei største av desse finn ein inst i fjorden der Storholmen er aller størst.
Sonvatnet
Sonvatnet er ein innsjø som ligg i kommunane Meråker og Stjørdal i Trøndelag fylke. Sonvatnet er delt på midten av eit smalt sund. Den vestlege delen er Ytre Sonvatnet, medan den austlege delen er Øystre Sonvatnet.
John Henry Poynting
John Henry Poynting var ein britisk fysikar.
I 1880 vart han professor i fysikk ved Mason College i Birmingham og i 1900 professor i fysikk ved University of Birmingham. Dei viktigaste arbeida hans er innanfor teorien for elektromagnetisme og elektromagnetiske bølgjer, der namnet hans er knytt til den såkalla poyntingvektoren. Han arbeidde òg med lystrykket og tydinga dette har i solsystemet og med elastisitetsteori.
Kjelder
John Henry Poynting. I Store norske leksikon. Henta frå: http://snl.no/John_henry_poynting
Hagenbuch
Hagenbuch er ein kommune i distriktet Winterthur i kantonen Zürich i Sveits. Kommunen har innbyggjarar  og eit areal på. Kommunesenteret ligg 583 meter over havet.
Kommunen ligg ved grensa til kantonen Thurgau. Han består av landsbyen Hagenbuch og grendene Hagenstall, Egghof, Schneitberg, Kappel, Ober-, Mittel- og Unterschneit.
Nynorsklaget
Nynorsklaget er eit partseigarlag som har til føremål å arbeide for nynorsken i skole og kulturliv. Nynorsklaget vart skipa i Trondheim år 2000. Leiaren for Nynorsklaget er Roger Lockertsen. Andre framtredande personar i laget er Steinar Aas, Bjørn Kvalsvik Nicolaysen og Kine Hellebust.
Kystmyrklegg
Kystmyrklegg (Pedicularis sylvatica) er ei plante i snylterotfamilien. Arten har ei amfi-atlantisk utbreiing.
Underartar
Kystmyrklegg har desse underartane:
Nobuhisa Urata
Nobuhisa Urata er ein japansk fotballspelar.
Skrøyvstadvatnet
Skrøyvstadvatnet er eit vatn som ligg i Namsos kommune i Trøndelag fylke.
Sesia
Sesia er ei elv i Piemonte nordvest i Italia og ei av sideelvane til Po. Elva har utspring i Monte Rosa ved grensa til Sveits. Ho renn gjennom alpedalen Valsesia og byane Varallo Sesia, Quarona, Borgosesia og Vercelli. Sesia munnar ut i Po nær Casale Monferrato. Elva er ei populær elv for kajakkpasling og var vertskap for europemeisterskapen i 2001 og verdsmeisterskapen i 2002.
Tromsøpalmen
Tromsøpalmen er skolerevyen ved Grønnåsen skole i Tromsø. Han blir halden kvart år på hausten, som regel i oktober.
Kavringen fyr
Kavringen fyr ligg på søndre Kavringdynge i Indre Oslofjord. Fyrtårnet vart bygd i 1892 og vart gjort elektrisk i 1932. Fyret vart pussa opp i 1937 og 1977.
I samband med 1000 års jubileet til Oslo kunne alle innbyggjarane sende inn helsingar til framtida. Brev og kort og andre gjenstandar vart plassert i ein boks som vart gassa og sterilisert slik at han skal halde i 1000 år. Denne kapselen vert bevart inne i Kavringen fyr.
Tønsbergfjorden
Tønsbergfjorden er ein fjord som strekkjer seg i retninga nord-sør mellom øyane Tjøme og Nøtterøy i Færder kommune i aust og Sandefjord kommune  i vest frå Ytre Oslofjord i sør mot Tønsberg i nord. Fjorden er om lag 25 km lang og er den lengste fjorden i Vestfold etter Oslofjorden. Han er merka som seglingslei for kystfarten, og har samband til Oslofjorden gjennom Vrengensundet og Kanalen i Tønsberg. Innseglinga til Tønsbergfjorden er markert av Tønsberg tønne, sørlegast og ytst på Østerøya i Sandefjord kommune på vestsida og Verdens Ende i Tjøme på austsida. Det ligg fleire kjende øyar i Tønsbergfjorden: Hudø eller Hui, Veierland og Håøya er dei mest kjende. Der fjorden deler seg i to av Veierland heiter den austlege delen Tjømekjæla og den vestlege delen Vestkjæla.
Ytst i fjorden ligg to større friområdefor fritidsflåten, Stauper i Sandefjord kommune, og Lindholmen i Tjøme.
Delen av Tønsbergfjorden som ligg vest for Nøtterøy vert òg kalla Vestfjorden og den inste delen av fjorden, mellom Kanalen i Tønsberg, Tønsberghus og Jarlsberg travbane heiter Byfjorden.
Av større bukter og sidearmar i Tønsbergfjorden finn ein Melsombukta, Lahellefjorden, Barkevika, Bergekilen, Trubervika, Strandvika, Ertsvika
Robert Burns
Robert Burns var ein skotsk lyrikar. Mest kjend er han for dikta som er skrivne på skotsk. Han skreiv òg dikt på skotskfarga engelsk og på standard engelsk.
Robert Burns vart fødd i Alloway i Ayrshire i ein fattig familie og døydde i Dumfries. Han måtte vere med på gardsarbeid tidleg, og frå han var 12-13 år gamal, arbeidde han som ein vaksen kar. Sidan far til Robert Burns var oppteken av å gje borna ei god, kristen oppseding, fekk han lese- og skriveopplæring av ein privatlærar.
Burns er særleg hugsa for diktet «Auld Lang Syne». Fødselsdagen hans vert feira som ein uoffisiell skotsk nasjonaldag, «Burns Night».
Johannes Gjerdåker har omsett mange av Burns sine dikt til nynorsk. Det same har Hartvig Kiran og Olav Nygard.
Monkeyrevyen
Monkeyrevyen er skolerevyen ved Kvaløysletta ungdomsskole i Tromsø. Han blir halden kvart år i september eller oktober.
Serifopoúla
Serifopoúla (gresk Σεριφοπούλα) er ei lita øy i Hellas som høyrer til Kykladane i Egearhavet. Øya høyrer til kommunen Sérifos, som er ein del av periferieininga Mílos i periferien Dei sørlege egeiske øyane. Øya har ingen busetnad.
Dei næraste øyane er Sérifos, som ligg 8 km mot sørvest og Kýthnos som ligg 16 km mot vest.
Apatosaurus
Apatosaurus eller brontosaurus var ein stor sauropod som levde i juratida for 140 millionar år sidan. Med ei gjennomsnittslengd på 23 meter og ein kroppsmasse på minst like mange tonn var han mellom dei største dyra som har levd på jorda.
Levesett
Ein trudde lenge Apatosaurus vog for mykje til at han ville kunne bera kroppsvekta si på land, og at han difor levde amfibisk i sumpar og sjøar. Dette vert ikkje støtta av nyare funn. Som sin nære slektning Diplodocus var Apatosaurus eit beitande dyr med særs lang hals og ein tung hale som motvekt. Fossile fotspor tyder på at dei levde i flokk.
Som moderne fugl svelgde Apatosaurus små stein (gastrolittar) for å mala opp dei sterke plantefibrane han åt.
William Mathews
William Mathews var ein britisk fjellklatrar og botanikar, landmålar og eigedomsmeklar. Han var den fyrste som føreslo skiping av Alpine Club.
Mathews brevveksla i februar 1857 med F.J.A. Hort kring ideen om å skipe ei nasjonalforeining for fjellklatring. Han tok opp tanken med E.S. Kennedy på ein tur til toppen av Finsteraarhorn den 13. august 1857. Fleire førebuande møte fann stad i Mathews sitt hus i nærleiken av Birmingham gjennom november månad. Skipingsmøtet for Alpine Club vart avvikla 22. december 1857 på Ashley's Hotel i London, leia av Kennedy.
Fox Linux
Fox Linux er ein gratis distribusjon av operativsystemet Linux. Den er basert på Fedora Core og er optimalisert for i686 prosessorarkitekturen. Fox Linux er utvikla med tanke på nye brukarar og dei med enkle behov, som å lage og skrive ut tekstdokument, surfe på verdsveven og høyre på musikk eller sjå film. Fox Linux kjem ut på ein cd, men ein kan laste ned anna programvare frå internett.
Qufu
Qufu er ein by i Shandong-provinsen nordaust i Kina. Han er kjend som fødeplassen til Konfutse, og huser tempelet og grava hans, i tillegg til slektshuset til Kong-familien, etterkomarane til denne viktige tenkjaren. Desse bygga har stått på UNESCO si verdsarvliste sidan 1994.
Byen var hovudstad for Lu-staten under Vår- og haustannaltida. I dag har Qufu rundt 60 000 innbyggjarar, men administrerer eit område der det bur 650 000. Han ligg om lag 13 mil sør for provinshovudstaden Jinan.
Vestfjorden ved Nøtterøy
Vestfjorden er den inste delen av Tønsbergfjorden som ligg mellom Færder kommune i aust og Sandefjord kommune i vest. Han strekkjer seg om lag 6 km nordover frå Trælsodden, som skil Vestfjorden frå Melsombukta, og nordover til Ramdal på Nøtterøy, der den vestlege enden av Kanalen i Tønsberg startar. Den inste delen av Tønsbergfjorden, det vesle bassenget nord for Vestfjorden, heiter Byfjorden.
Wild Honey
Wild Honey er det trettande studioalbumet til The Beach Boys, utgjeve i 1967. Albumet var det første albumet deira sida Surfin' USA som ikkje var produsert av Brian Wilson aleine. Han hadde gradvis trekt seg tilbake som den musikalske leiaren av bandet etter den vanskelege prosessen innspelinga av det skrinlagte albumet Smile.
Avsluttingsporet «Mama Says», er einstonig song frå songen «Vegetables» frå det skrinlagde Smile. Det var det første av fleire Smile-songar nytta som avslutningssong på seinare Beach Boys-album.
I 1990 vart Wild Honey gjeven ut på CD i lag med Smiley Smile og bonusspor frå perioden.
Medverkande
I følgje biografen David Leaf.
The Beach Boys
Produksjon
Wild Honey av The Beach Boys
«Wild Honey» er ein song skriven av Brian Wilson og Mike Love for det amerikanske popbandet The Beach Boys. Han vart gjeven ut på albumet Wild Honey i 1967. Han vart òg gjeven ut som singel med «Wind Chimes» som B-side. Singelen nådde 31. plass i USA og 29. plass i Storbritannia.
Innspeling
Innspelinga av songen starta 26. september 1967 i heimestudioet til Brian Wilson i Bel Air i California. Songen vart nesten ferdiginnspelt denne dagen. Bandet spelte la så på fleire instrument som bongotrommer, perkusjon og trommer, der basstromma til Dennis Wilson vart tatt opp ute i ein gang. Innspelinga vart så avslutta denne dagen med meir vokal og orgel.
Dagen etter vart thereminen, spelt av Paul Tanner, innspelt, igjen i heimestudioet til Brian Wilson. Dette var den tredje songen til Beach Boys der dei nytta theremin.
Eidsberg kommune
Eidsberg kommune er ein tidlegare norsk kommune i Østfold fylke, fram til han 1. januar 2020 blei del av den nye Indre Østfold kommune. Kommunen grensa til Marker kommune i aust, Rakkestad kommune i sør, Skiptvet kommune i sørvest, Askim kommune i nordvest, Trøgstad kommune i nord og Aurskog-Høland i Akershus fylke i nordaust. Kommunen omfatta låglandet på austbreidda av Glomma og skogsåsane austover mot vasskiljet mot Haldenvassdraget.
Administrasjonssenteret var Mysen, endestasjon for den austre linja til togselskapet NSB. Den best kjende attraksjonen i området er Momarken travbane, der Momarkedet bruker å bli skipa til.
Kommunevåpenet
Kommunevåpenet blei godkjent i 1962 og har eit svart avrive bjørnehovud på gull bakgrunn. Motivet viser til segner om ei rekke mannsnamn på -bjørn, og til baglaranes Arnbjørn Jonsson, som også var lendmann.
Askim kommune
Askim kommune var ein kommune i Østfold fylke, fram til 1.1.2020. Kommunen grensa i vest og i nord til Spydeberg, i aust til Trøgstad og Eidsberg og i sør til Skiptvet kommune. Glomma dannar ei naturleg kommunegrense i vest, og fossar har blitt utnytta til kraftproduksjon. Askim har derfor tre store kraftverk innanfor sine grenser (Solbergfoss, Kykkelsrud og Vamma).
Administrerande senter i kommunen er tettstaden Askim. Der bur omtrent 90 % av innbyggjarane i kommunen, mens resten bur jamnt fordelt i mindre bygdesentrum ved dei tre kraftverka. Lokalavisa er Smaalenenes Avis, som også dekkjer dei omkringliggjande kommunane.
Næringsliv
Askim har vore ein særmerkt industrikommune, med Askim Gummivarefabrik som hjørnesteinsbedrift. Den siste delen av gummivarefabrikken, Viking Dekk A/S, avskipa produksjonen av bildekk i 1991. Viktige bransjar i dag er forlag/grafisk produksjon og Glava A/S med framstilling av mineralprodukt. Tettstaden Askim er eit viktig handels- og sørvissenter i indre Østfold. Nærare to femdelar av arealet i kommunen er dyrka mark, der det meste av dette er nytta til dyrking av korn.
Skiping av dei tre kraftverka Solbergfoss, Kykkelsrud og Vamma på 1900-talet har gitt basis for utviklinga av industrien i Askim. Desse utnyttar fallet til Glomma frå Øyeren til Grønsund. Utbygginga har ført til av alle dei mindre fossane og stryka, med unntak av Vrangsfoss, har kverva bort.
Kommunenamn og -våpen
Namnet Askim er opphavleg eit gardsnamn, sett saman av trenamnet ask og ordet heim. Før rundt år 1400 het bygda Eid. Ordet "Eid" betyr mellom anna landet langs ei elv som ikkje er farbar med båt, slik at folk måtte gå. Gjennom Askim drog folk båtar mellom Øyeren og Glomma nedanfor Vammafossen.
Kommunevåpenet blei godkjent ved kongeleg resolusjon den 1. november 1963. Motivet er på blå botn tre sølv skråbjelkar danna med bølgjesnitt og symboliserer dei tre vasskraftverka Solbergfoss, Kykkelsrud og Vamma.
Kenta Furube
Kenta Furube er ein japansk fotballspelar.
Han har spela for klubbane Yokohama F. Marinos, Zweigen Kanazawa, V-Varen Nagasaki, Avispa Fukuoka og Montedio Yamagata (2019).
Meaux
Meaux er ein kommune i dei nordaustlege forstadane til Paris i Frankrike. Han ligg 41,1 km frå Paris sentrum, men har eigen bystatus og rundt 50 000 innbyggjarar. Meaux er sous-préfecture (underhovudstad) i departementet Seine-et-Marne.
Under hundreårskrigen mellom Frankrike og England førte krigens til at det braut ut ei bondeopprør i 1358. I 1422 førte lomleiringa av Meaux til ein viktig siger for engelskmennene i 1422 under Henrik V.
Meaux er kjend for ein ostesort av typen brie, Brie de Meaux.
Reidar Svare
Reidar Svare vart fødd på Mølremma i Marka i Vefsn, der foreldra Berithe Jensdtr og Hans Svare dreiv gard. Reidar Svare utdanna seg som sivilagronom med eksamen frå NLH 1926. Året etter vart han tilsett som redaktør for avisa Norig i Skien. Sidan vart han sekretær i Norges nyttevekstforening. I 1937 fekk han arbeid i Vefsn Sparebank i Mosjøen, der han arbeidde i 30 år, sist som kontorsjef.
Innsamlinga av tradisjonsstoff og folkeminne var først ein fritidssyssel. Han var spesielt opptatt av målføre, språkhistorie og stadnamntyding. Reidar Svare skreiv ei mengd avisartiklar og ei rekkje bøker. Han var også medarbeidar i Norsk Allkunnebok Bøkene hans er skrivne på nynorsk eller radikalt bokmål - men han skreiv nynorsk når han fekk velje språkform sjølv.
Skjækervatnet
Skjækervatnet (samisk: Skæhkerenjaevrie) er ein innsjø som ligg i kommunane Steinkjer, Verdal og Snåsa i Trøndelag fylke.
Frå Skjækervatnet renn Skjækra ut i Helgåa. Dei to elvane møtes om lag 350 meter etter Skjækerfossen.
Bergensskulen i meteorologi
Bergensskulen i meteorologi vart grunnlagd på Det geofysiske institutt («Geofysen») i Bergen av fysikaren og meteorologen Vilhelm Bjerknes saman med assistentane Halvor Solberg, Jack (Jacob) Bjerknes (sonen til Vilhelm), Tor Bergeron frå Sverige og to andre assistentar frå Carnegie Institution.
Nordmannen Vilhelm Bjerknes, som på den tida var verdas fremste meteorolog og styrar av det geofysiske instituttet ved Universitetet i Leipzig, vart i 1917 invitert heim til Noreg (etter press frå Fridtjof Nansen og borgarane i Bergen) for å organisera den meteorologiske verksemda på det nyoppretta Geofysiske instituttet i Bergen og fungera som professor der. Dette blei opptakten til den berømte "Bergensskulen i meteorologi", som gjorde norsk meteorologi til eit mønster for andre land og er grunnlaget for all moderne vervarsling.
Gjennom Bergensskulen i meteorologi fornya Vilhelm Bjerknes praktisk vêrvarsling med nye metodar og gjorde meteorologi og klimaforsking om frå spådomskunst til ein eksakt vitskap som han òg omsette i praksis.
Sieve
Sieve er ei elv i Toscana i Italia og ei av sideelvane til Arno med ei lengd på 62 km. Dei renn i saman ved Pontassieve. Sieve har utspring i Appenninane nær Futapasset om lag 930 meter over havet.
Blømingsfestivalen
Blømingsfestivalen er ein årviss festival som finn stad i mai på campingplassen Hardangertun i Kinsarvik i Ullensvang. Festivalen har vorte arrangert sidan 1991. Namnet blømingsfestivalen kjem av at han finn stad midt i blømingstida for dei mange frukttrea i Ullensvang.
Festivalen er fyrst og fremst ein festival for folkemusikk og gamaldans. Kvart år samlar mange orkester seg for å tevla om å verta «Vestlandets beste gamaldansorkester».
RS «Oscar Tybring»
RS 8 «Oscar Tybring» var ei redningsskøyte Colin Archer bygde for Redningsselskapet i 1895. Skøyta, som var av Colin Archer-typen, vart bygd ved Archer sit verft i Larvik. Ho vart sjøsett 2. desember.
RS «Oscar Tybring» vart finansiert gjennom pengar innsamla på tivolimarknad på Akershus festning i Christiania. Det kom inn nok midlar til å finansiere to redningsskøyter. I gåvebrevet frå arrangørane til Redningsselskapet var det eit vilkår om at ei av skøytene skulle ha namn etter Oscar Tybring. Tybring, som har vorte kalla redningsselskapet sin far, døydde dette året. Den andre skøyta vart RS «Christiania».
«Oscar Tybring» var nær forlis då ho i januar 1924 dreiv i land på Sommarøy i sør-vest orkan. Det vart ikkje skade på fartøyet. Redningsselskapet selde skøyta i 1937.
RS «Oscar Tybring» er den norske redningsskøyta som har redda flest menneske frå ein sikker daude. Redningsselskapet sine statistikkar seier 329 menneske redda. 2591 fartøy var berga eller fekk assistanse.
Mannskapet på «Oscar Tybring» fekk Emile Robins belønning for sesongen 1903-1904, og for 1935.
Hausen am Albis
Hausen am Albis er ein kommune i distriktet Affoltern i kantonen Zürich i Sveits. Kommunen har innbyggjarar  og eit areal på. Kommunesenteret ligg 611 meter over havet.
Kommunen ligg på sørsida av Albispasset. Han består av delar av landsbyen Heisch og Ebertswil, samt grender og spreidde hus. Fram til 1911 vart han kalla berre Hausen.
Sandefjordsfjorden
Sandefjordsfjorden, uoffisielt òg Sandefjorden, er ein fjord i Sandefjord kommune. Han ligg vest for Vesterøya og strekker seg om lag 10 km inn mot byen Sandefjord som ligg inst i fjorden, og som fjorden er kalla opp etter.
Innløpet til fjorden er mellom Holtskjæra i aust og Kjerringholmane i vest, og i den ytre delen av fjorden grenser han til Larvik kommune i vest.
Av viker og bukter i fjorden finn ein Folehavna, Håkarvika, Rørvika, Slottsvika og Korsvika.
I 2006 var det ein diskusjon i byen om ein skulle kutte ned namnet til berre «Sandefjorden» då ein politikar syntest det vart litt «smør på flesk» med Sandefjordsfjorden. Men det vart ikkje byta namn og fjorden har framleis det opphavlege namnet sitt.
Katekismesongar
Katekismesongar, eller D. Morten Luthers Lille Catechismus, Forfattet I Beqvemme Sange Under Føyelige Melodier er eit diktverk av Petter Dass frå Alstahaug på Helgeland. Boka vart lagt fram for sensuren i 1698, og første gongen trykt i 1714.
Utgåver
Den eldste kjende utgåva er ei handskriven bok frå 1698. Dette handskriftet finst i dag på Petter Dass-museet på Alstahaug. Boka vart trykt i 1714, sju år etter at diktaren døydde. Katekismesongane kom i fleire utgåver ut over 1700-talet, og var då den mest selde av Petter Dass sine bøker.
Innhaldet
Diktverket er ei katekisme på verseform. Etter dedikasjon og innleiing er innhaldet:
Songane går på forskjellige versemål, og det står oppført kva for melodi dei skal syngast til. Nokre av songane skal syngast til sin eigen melodi, og for dei er det spekulert på om Petter Dass sjølv har skrive melodien. Andre har spekulert på om melodinamnet då er stroke fordi melodien kunne verte assosiert med verdslege tekstar som kunne gjere at boka ikkje slapp gjennom sensuren.
Blant songane som Sjunges under sin egen melodi er Herre GUd! dit dyre navn og Ære, som er skriven til bøna Helligt vorde dit Navn. Til denne songen, som i boka er på 16 vers, skal det vere samla 100 ulike melodiavariantar.
Kristiansund Ballklubb
Kristiansund Ballklubb (stifta 2. september 2003) er ein norsk fotballklubb frå Kristiansund. Laget vart skipa hausten 2003 etter initiativ frå SpareBank1 Nordvest, og er ei samanslåing på A-lagsnivå av Kristiansund Fotballklubb og Clausenengen Fotballklubb.
Katekismesongar
Nokre døme
Til det tredje bodordet:
Sandsjøen
Sandsjøen er ein innsjø som ligg i Lierne kommune i Trøndelag fylke.
Kristiansund Ballklubb
Klubben spelar denne sesongen i 2023. Noverande hovudtrenar er.
Katekismesongar
Nokre døme
Til den første truvedkjenninga:
Til Fadervåret:
Kristiansund Ballklubb
Klubben starta sin første sesong, 2004-sesongen, i 3. divisjon. I 2005-sesongen rykte KBK opp til andredivisjon etter å ha slått Volda 4-2 samanlagt i kvalifiseringa. I 2012-sesongen rykte KBK opp til 1. divisjon, etter å ha tapt berre to kampar - begge etter at opprykka var sikra.
KBKs supporterklubb heiter Uglan og vart stifta i 2006.
Tropp
Oppdatert 1. juli 2020
Samarbeidsklubben blir til
Kristiansund Ballklubb vart etablert hausten 2003 etter initiativ frå SpareBank1 Nordvest.
Kristiansund har i snart 100 år hatt mange fotballklubbar som har medverka til ei stor fotballinteresse i byen og regionen omkring. Ein kan nemne dagens aktuelle lag i alfabetisk rekkefølgje Braatt, Clausenengen, Dahle, Goma, Kristiansund FK, Nordlandet og Frei. I einskilde tidlegare periodar har nokre av laga nærma seg nasjonalt toppnivå, men det har vore vanskeleg for nokre av laga å etablere seg der. I hovudsak har dette kome av stadig sterkare nasjonal konkurranse, men for Kristiansunds lag har nok konkurransen på den lokale arenaen vore det som i første rekkja hindra framgang. Det har med andre ord vorte klårare at utan samarbeide lokalt vil nasjonal satsing vore særs vanskeleg.
Trass i denne situasjonen har laga gjennom sine mange trenarar og leiarar i yngre avdelingar bevist at det er nok av talent. Gjennom alle tider har kristiansundarar greidd å etablere seg på Noregs A-landslag – frå Magnar Isaksen på bronselaget i 1936 og fram til Ole Gunnar Solskjær, Øyvind Leonhardsen og Trond Andersen. Mange andre kunne òg bli nemnt i denne samanhengen.
Dette har òg vore bakgrunnen til at det i dei siste 20 – 30 åra har vore fleire gode forsøk på å slå ressursane saman – i første rekkja på A-lagsnivå. Som følgje av den sterke klubbkjensla/identiteten som alle klubbane har bygd opp gjennom lang tid, har dette stoppa dei fleste forsøka. I løpet av 2002 og 2003 følte ein at behovet for felles satsing vart sterkare enn nokon gong tidlegare, ikkje minst som følgje av fleire år med svake sportslege resultat i regionen.
Sjølve gjennombrotet skjedde då Sparebank1 Nordvest presenterte bidraget sitt til ei slik strategiendring. Under føresetnad av at dei to leiande klubbane i byen, CFK og KFK, samarbeidde om ein felles satsing på toppfotball la dei på bordet kr 750 000 i året i tre år, totalt Kr 2,25 millionar,- pluss at dei ville stille fagkompetanse til disposisjon. Dette var noko klubbane vanskeleg kunne seie nei til og prosessen var dermed endeleg i gang. Engasjerte representantar frå dei to klubbane opplevde òg at ein no kunne rekruttere personar til dei fleste jobbane i ein ny klubb så vel frå andre klubbar som frå næringslivet generelt. Ein opplevde det slik at for dette formålet ynskte alle å bidra.
Klubben spelte første gongen i 2. divisjon i 2006, og første gong i Adeccoligaen 2013.
Klubben sin moglegvis største bragd hittil var då dei slo ut Rosenborg i andre runde av cupen, 7. mai 2008, etter å ha vunne på straffar 4-1, då det stod 1-1 etter full tid og ekstraomgangar.
Heimebane
Kristiansund BK sin heimebane er Idrettsplassen, noko han har vore frå og med 26. juli 2008. Klubbens første heimebane var Atlanten stadion, og var heimebanen frem til klubben byrja å spele på Omsundet kunstgressbane i 2007. Frå Omsundet gjekk vegen så vidare til dagens heimebane, Idrettsplassen, som ligg midt i sentrum av Kristiansund. Klubben nytta òg Gressbanen frå tid til anna når dei hadde Atlanten som heimebane, sidan Atlanten ikkje alltid var optimal for kampar.
Med opprykk til 1. divisjon følgjer nye krav til anlegg, og sidan Idrettsplassen ligg i eit tettbygd strøk i sentrum av byen, så er det dårlege høve for utviding og oppgradering av anlegget og fasilitetar som generelt er av dårleg og gammal kvalitet. Derfor så starta klubben i 2013 med å bygge ein ny stadion på Kvennbergmyran ved Kristiansund lufthamn, Kvernberget. Etter planen så skal det nye stadionet stå ferdig til seriestart i 2014, og vil vere eigd av klubben sjølv. For 2013-sesongen så vert Idrettsplassen brukt under dispensasjon frå Noregs Fotballforbund.
Trenarar
Oversikten viser KBK sine trenarar etter etableringa av klubben, hausten 2003.
Katekismesongar
Nokre døme
Til dåpen:
Til nattverden:
Til forsamlinga:
Kjelder
Petter Dass sine katekismesongar i utgåver frå 1750 og 1874
Daiki Umei
Daiki Umei er ein japansk fotballspelar.
Han spela for klubbane Yokohama F. Marinos, Thespa Kusatsu, Oita Trinita, Zweigen Kanazawa, Saurcos Fukui og Fukushima United FC.
Filmteknikk
Kamerabruk
Eit av fundamenta i filmteknikk er å kunne bruke kameraet på riktig måte.
Lys
Lys gjev varme, liv, og ikkje minst skugge. Dette er med på å skape spenning og uhygge.
Tupungato
Tupungato er ein vel 6 500 moh høg stratovulkan på grensa mellom Argentina og Chile. Fjellet ligg om lag 50 km sør for Aconcagua i Mendoza-provinsen. Tupungato er ein av høgste vulkanane i verda.
Den 2. august 1947 styrta eit eit Lancaster-fly tilhøyrande flyselskapet British South American Airways på den argentinske sida av Tupungato. Lagnaden til flyet kom fyrst for ein dag i januar 2000, då vrakdelar vart funne av eit klatrelag.
I 1897 var Matthias Zurbriggen og Steven Vines dei fyrste mennseka på toppen av Tupungato.
Rage in Eden
Rage in Eden er det femte studioalbumet til det britiske new wave-bandet Ultravox. Det kom ut i 1981 på Chrysalis. Albumet nådde fjerdeplassen på den britiske albumlista og selde til gullplate i Storbritannia for meir enn hundre tusen selde eksemplar.
Bakgrunn
Som på dei to førre albuma deira, vart Rage in Eden samprodusert av Conny Plank. Det vart spelt inn i studioet hans i Köln i Vest-Tyskland. Det abstrakte plateomslaget vart designa av Peter Saville, som var kjend for samarbeidet sitt med New Order. Alle nyutgjevingane av albumet sidan 1981 har eit anna plateomslaget, på grunn av lisensproblem med det originale omslaget.
«The Thin Wall» og «The Voice» vart gjevne ut på singlar frå albumet.
Salslister
Album Singlar
Romanen Pan
Handling
Boka handlar om drøymaren løytnant Thomas Glahn og sommaren hans i ei jakthytte i Nord-Noreg midt på 1800-talet. Eigentleg er han ein kulturtrøytt, disharmonisk og splitta person som ønskjer å leva utanfor ein sosial samanheng regulert av etiske lover. Han slår seg ned i ei enkel skogshytte saman med hunden Æsop for å freiste livet i nært samspel med naturen. Men ikkje langt frå ligg tettstaden Sirilund. Dermed er det duka for konfliktar.
Sentralt i handlinga står den uforløyste kjærleiken til Edvarda, prega av svermeri, glad vent og stemningsrus, tilnærmingar, tilbaketrekkingar, avvisingar, svartsjuke, krenkingar, såra kjensler og hemnakter. Eigenleg elskar Glahn først og fremst dei stemningane Edvarda vekkjer i han, og vik unna for fullbyrdinga. Erotisk tilfredsstilling søkjer han hjå kona til smeden, Eva, og gjetarjenta, naturbarnet Henriette. Ei samtale med Eva utviklar seg på denne måten:
Pan er utstyrt med ein epilog, «Glahns Død», som inneheld fire kapittel. Den går føre seg i India der Glahn mistar livet i eit fingert sjølvmord.
Naturen
Naturoppfattinga er panteistisk, dvs. at allnaturen er opplevd som fylt av gud. (Jf. tittelen Pan.)
Men sommaren i Nord-Noreg er stutt, og når den er på hell, går det og nedover med Glahns ulike kjærleikssoger.
Språk
Språket er musikalsk og stemningsmetta, prega av lyriske verkemiddel som allitterasjon, oppatt-tak, symbolikk, antydningar m. m. Svingningane i Glahns stemningsliv avteiknar seg i stilen. Når han er åleine, flyt stilen roleg med lange, strøymande setningar, men blir han opphissa, t.d.. i møte med kvinner, blir setningane stuttare og meir intense.
Film og musikk
Det er gjort tre filmatiseringar: Pan (1922), Pan (1937) og Pan (1995). Nordlandskomponisten David Monrad Johansen skreiv eit symfonisk epos inspirert av Pan i 1939.
Tilvisingar
<References />
Nigel de Jong
Nigel de Jong er ein nederlandsk fotballspelar som har spela på midtbanen for Manchester City i engelsk Premier League og for Nederland sitt landslag. Han vart seriemeister i Nederland med Ajax i 2004. 31. mars 2004 debuterte han for A-landslaget i ein privatlandskamp mot Frankrike. Han var ikkje aktuell til fotball-VM i 2006 grunna ein kneskade.
Viksfjorden
Viksfjorden er ein liten fjordarm til Larviksfjorden i Larvik kommune. Han har innløp mellom Malmøya og Hummerberget ved Rekkevik og strekker seg om lag 7 km nordaustover forbi Vikerøya. Vikerøya deler Viksfjorden i to og den vestlege delen heiter Kolladjupet, medan den nordlege delen heiter Varillfjorden. Varillfjorden har ei lengd på om lag 2 km og på det smalaste er han berre om lag 50 meter brei mellom Vikerøya og fastlandet.
Davi Rodrigues de Jesus
Han spela for klubben Albirex Niigata.
Santoríni
Santoríni (gresk Σαντορίνη) eller Thíra (gresk Θήρα) er ei vulkansk øy i Hellas og den sørlegaste øya i Kykladane i Egearhavet. Ho ligg om lag 200 km søraust for det greske fastlandet, har eit areal på 73 km² og i 2001 om lag 13 600 innbyggjarar.
Tidlegare hadde øya to kommunar, men frå 2011 er Santoríni ein kommune, og øya høyrer administrativt til under periferieininga Thíra i periferien Dei sørlege egeiske øyane. Firá (Thíra by) er hovudstad i periferieininga.
Administrativ inndeling
Kommunen vart danna i 2011 ved at ein slo saman dei tidlegare kommunane Dei to tidlegare kommunane er no kommunaleiningar.
Ved folketeljinga i 2011 hadde kommunen Santoríni (Thíra) 15 550 innbyggjarar, medan kommunaleininga med same namn hadde 14 005 innbyggjarar.
Geografi
Santoríni er hovudsakleg det som er igjen av ein enorm vulkaneksplosjon som øydela dei tidlege busetnadane her og som danna det noverande krateret. Dei vakre omgivnadane og det yrande nattelivet gjer øya til eit stort europeisk turistmål.
Ein enorm sentral lagune, meir eller mindre rektangulær med mål på 12 x 7 km, ligg med 300 meter høge, bratte klipper på tre sider. Øya heller nedover frå klippene og ut i havet. Ved den fjerde sida av lagunen ligg den litle øya Thirasía. Lagunen møter havet to stader, i nordvest og i sørvest. Vatnet i midten av lagunen er opp til 400 meter djupt, og er derfor ei trygg hamn for alle typar skip. Hamnene på øya ligg alle i lagunen og det er ingen hamner på utsida av øya. Hovudbyen på Santoríni, Firá, ligg på toppen av klippene og ser ut over lagunen.
Loweswater
Innsøjen ligg ikkje langt frå Cockermouth og er lett å nå frå Vest-Cumbria. Fjellgruppa sør for Loweswater vert kalla Loweswater Fells og består av Mellbreak, Gavel Fell, Blake Fell, Hen Comb og Burnbank Fell. Nord for innsjøen ligg Fellbarrow-fjella.